০০ মোঃ আব্দুল লতিফ, ঠাকুরগাঁও সংবাদদাতা    ঠাকুরগাঁও, পঞ্চগড় ও নীলফামারী জেলার গ্রামীণ জনগোষ্ঠীর উন্নয়নের জন্য ও হস্তশিল্পের প্রসারে কাজ করছে ঠাকুরগাঁওয়ের সার্ভিস ইমারজেন্সী ফর র&#2497রাল পিপল (সার্প)। আর্থিক  সহযোগিতার পাশাপাশি গ্রামের নারী-পুর&#2497ষকে কারিগরি শিক্ষা দিয়ে তাদের বাড়তি আয়ের পথ করে দিয়েছে এই সংস্থা। শুধু হস্তশিল্পের উন্নয়ন ও প্রসারই নয়, উৎপাদিত পণ্যের বাজারজাতকরণের ব্যবস্থাও করছে তারা। ইতিমধ্যে ঢাকাসহ ইউরোপের বাজারে পাঠানো হয়েছে ৩ জেলার গ্রামের সংগঠিত সদস্যদের উৎপাদিত পণ্য।    সার্পের অন্তর্গত সমৃদ্ধি প্রকল্পের উদ্যোগে এবং এসডিসি ও ইন্টারকোঅপারেশনের আর্থিক সহযোগিতায় ঠাকুরগাঁওয়ে ৩ দিনব্যাপী গ্রামীণ এক হস্তশিল্প মেলার আয়োজন করা হয়। ২৫ থেকে ২৭ ডিসেম্বর অনুষ্ঠিত হয় এই মেলা। শহরের জমিদার  পাড়ায় সংস্থার কার্যালয় প্রাঙ্গণে ঠাকুরগাঁও, পঞ্চগড় ও নীলফামারী জেলা থেকে বিভিন্ন উপকারভোগী সংগঠন তাদের হাতের তৈরি দ্রব্য নিয়ে এই মেলায় আসে। গ্রামীণ অর্থনীতি সমৃদ্ধ ও বাজারজাতকরনেণর উদ্দ্যেশ্যে এই মেলার আয়োজন করা হয়। ২৫ ডিসেম্বর মেলা উদ্বোধন করেন জেলা প্রশাসক মুহাঃ শহীদুজ্জামান। উদ্বোধনী অনুষ্ঠানে সার্পের নির্বাহী পরিচালক হিমাংশু চন্দ্র চন্দ-এর সভাপতিত্বে জেলা প্রশাসক ছাড়াও অনুষ্ঠানে বক্তব্য দেন চেম্বারের সভাপতি মাহমুদ হাসান রাজু, প্রেস ক্লাবের সভাপতি আখতার হোসেন রাজা, আইসি-বাংলাদেশের ডেপুটি কান্ট্রি ডিরেক্টর  এটিএম আজমুল হুদা, আইসি-রংপুরের রিজিওনাল কো-অর্ডিনেটর মামুনুর রশিদ ও উপকারভোগী রোকেয়া বেগম। ২৭ ডিসেম্বর মেলার সমাপনী দিনে পুরস্কার বিতরণী অনুষ্ঠানে বক্তব্য দেন প্রধান অতিথি সদর ইউএনও তৌহিদুল ইসলাম, বিশেষ অতিথি সদর উপজেলা ভাইস চেয়ারম্যান আনসার&#2497ল হক চৌধুরী, জেলা ব্যবসায়ী সমিতির সভাপতি এটিএম সামসুজ্জামান ও দৈনিক ইত্তেফাকের ঠাকুরগাঁও সংবাদদাতা আলহাজ্ব আব্দুল লতিফ। মেলায় ৩ জেলা থেকে হস্তশিল্প নিয়ে আসে উপকারভোগী নারী-পুর&#2497ষ।    বাঁশ ও পাটের তৈরি নানা রকম সামগ্রী, কাপড়ের তৈরি পোশাক,  গৃহস্থালী জিনিসে ভরপুর ছিল স্টলগুলি। সব স্টলেই ৩ দিন বিক্রি হয়েছে কয়েক লাখ টাকার মালামাল। শেষ দিনে সব স্টলকে পুরস্কার দেয়া হলেও প্রথম, দ্বিতীয় ও তৃতীয় হয় যথাক্রমে সদর উপজেলার বানিয়াপাড়া গ্রামের লক্ষীকান্ত রায়, জগন্নাথপুর গ্রামের পরিমল রায় ও নীলফামারী জেলার ডিমলা এলাকার আজিজুল ইসলাম।    লক্ষীকান্ত রায় জানান, তাঁর সংগঠনের মোট সদস্যসংখ্যা ৩০ জন। এর মধ্যে ১৫ জন মহিলা। তারা সার্পের মাধ্যমে প্রশিক্ষণ পেয়ে পাটের ম্যাট তৈরি করে বড় বড় হাটে বিক্রি করেন। এতে প্রতি পরিবারের লাভ হয় মাসে ১০ থেকে ১৫ হাজার টাকা।  বালিয়াডাঙ্গী উপজেলার ভাই ভাই হ্যান্ডলুম স্টলের মালিক হজরত আলী জানান, কাপড়, সুতা, উল, পাট ইত্যাদি দিয়ে তারা ঘরে বসে কার্পেট, পাপোষ, টেবিল ম্যাট, শতরঞ্চি ইত্যাদি তৈরি করেন। এগুলি বিক্রি হয় ঢাকার আড়ং-এ, সিলেট ও চট্টগ্রামে। এখানে যারা কাজ করেন তারা পান দৈনিক ১৫০ টাকা করে। মোমিনপাড়া কমিউনিটি স্টলের নার্গিস বেগম জানান, তারা ৩০০ জন সদস্য বাঁশের তৈরি সামগ্রী তৈরি করেন। এই শীতে মেলায় ১২৭ টি হাতপাখা বিক্রি হয়েছে। পাইকাররা অর্ডার দেয়। তারাই নগদ মূল্যে কিনে নিয়ে যান।    সার্পের নির্বাহী পরিচালক হিমাংশু চন্দ্র  চন্দ জানান, গ্রামের হতদরিদ্র ও দলিত সম্পদ্রায়ের লোকজনকে সংগঠিত করে তাদের একাজে প্রশিক্ষণ দিয়ে দক্ষ করে গড়ে তোলা হচ্ছে। এজন্য ঢাকা থেকে আসে প্রশিক্ষক। তারা বাজারের চাহিদা অনুযায়ী রং-এর কাজসহ অন্যান্য প্রশিক্ষণ দেন। মানসম্মত কিছু পণ্য পাঠানো হয় ইউরোপে। ৩ জেলার কয়েক হাজার নারী-পুর&#2497ষ গ্রামীণ হস্তশিল্পে অংশ নিয়ে হয়ে উঠেছে স্বাবলম্বী।